**OBRAZLOŽENJE PRORAČUNA ZA 2022. GODINU**

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Čaglin za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Čaglin za 2022. godinu s najvažnijim smjernicama razvoja Općine Čaglin koji pojašnjava planove i aktivnosti. Ovim pregledom Općinskog proračuna želimo omogućiti svim građanima .uvid u prihode i rashode Općine Čaglin kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

**Proračun sadržava:**

1. **Opći dio** proračuna sačinjavaju:

• Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi).

• Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.

Račun prihoda i rashoda prikazuje prikupljena i potrošena sredstva u toku jedne godine stoga se on sastoje od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.

1. **Poseban dio** proračuna sačinjava:

Plan rashoda i izdataka raspoređen po organizacijskim jedinica (odjelima) i proračunskim korisnicima iskazanih po vrstama te raspoređenih u programe koji se sastoje od aktivnosti i projekata.

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**OBRAZLOŽENJE OPĆEG DIJELA PRORAČUNA**

**PRIHODI I PRIMICI**

**Ukupni prihodi i primici Općine Čaglin za 2022. godinu planirani su u iznosu od** **10.619.600,00 kuna**

**Prihodi od poslovanja**

Prihodi od poslovanja Općine Čaglin za 2022. godinu planirani su u iznosu od 8.032.600,00 kuna, a čine ih:

* Prihodi od poreza planirani u iznosu od 1.312.200,00 kuna, od toga porez i prirez na dohodak planiran u iznosu od 1.200.000,00 kuna, porezi na imovinu planiran u iznosu od 101.200,00 kuna i porezi na robu i usluge planiran u iznosu od 11.000,00 kuna;
* Pomoći iz inozemstva (darovnice) i od subjekta unutar općeg proračuna planirane u iznosu od 4.637.700,00 kuna, od toga pomoći iz proračuna u iznosu od 4.547.700,00 kuna i pomoći od ostalih subjekata unutar općeg proračuna 90.000,00 kuna;
* Prihodi od imovine planirani u iznosu od 899.900,00 kuna, od toga prihodi od financijske imovine planirani u iznosu od 600,00 kuna i prihodi od nefinancijske imovine planirani u iznosu od 899.300,00 kuna;
* Prihodi od upravnih i administrativnih pristojbi, pristojbi po posebnim propisima i naknada planirani u iznosu od 1.182.800,00 kuna, od toga upravne i administrativne pristojbe planirane u iznosu od 1.000,00 kuna, prihodi po posebnim propisima planirani u iznosu od 1.030.800,00 kuna i komunalni doprinosi i naknade planirani u iznosu od 151.000,00 kuna.

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 32.000,00 kuna od toga prihodi od prodaje neproizvedene imovine 24.000,00 kuna i prihodi od prodaje proizvedene dugotrajne imovine 8.000,00 kuna.

**Primici od financijske imovine i zaduživanja**

Primljene otplate (povrati) glavnice danih zajmova planirani su u iznosu od 55.000,00 kuna za primitke (povrate) glavnica zajmova danih trgovačkim društvima u javnom sektoru.

**Vlastiti izvori**

Rezultat poslovanja – višak/manjak prihoda planirano u iznosu od 2.500.000,00 kuna.

**RASHODI I IZDACI**

**Ukupni rashodi Općine Čaglin za 2022. godinu planirani su u iznosu od 10.619.600,00 kuna.**

**Rashodi poslovanja**

Rashodi poslovanja Općine Čaglin za 2022. godinu planirani su u iznosu od 6.258.600,00 kuna, a čine ih:

* Rashodi za zaposlene planirani u iznosu od 719.100,00 kuna, od toga plaće (bruto) planirane u iznosu od 602.600,00 kuna, ostali rashodi za zaposlene planirani u iznosu od 22.700,00 kuna i doprinosi na plaće planirani u iznosu od 93.800,00 kuna;
* Materijalni rashodi planirani u iznosu od 2.913.300,00 kuna, od toga naknade troškova zaposlenima planirane u iznosu od 21.000,00 kuna, rashodi za materijal i energiju planirani u iznosu od 667.300,00 kuna, rashodi za usluge planirani u iznosu od 1.975.000,00 kuna i ostali nespomenuti rashodi poslovanja planirani u iznosu od 250.000,00 kuna;
* Financijski rashodi planirani u iznosu od 9.000,00 kuna za ostale financijske rashode;
* Subvencije planirane u iznosu od 233.000,00 kuna za subvencije trgovačkim društvima, poljoprivrednicima i obrtnicima izvan javnog sektora;
* Pomoći dane u inozemstvo i unutar opće države planirane u iznosu od 608.000,00 kuna od toga za pomoći unutar općeg proračuna 58.000,00 kuna i za pomoći proračunskim korisnicima drugih proračuna 550.000,00 kuna;
* Naknade građanima i kućanstvima na temelju osiguranja i druge naknade planirane u iznosu od 628.200,00 kuna za ostale naknade građanima i kućanstvima iz proračuna;
* Ostali rashodi planirani u iznosu od 1.148.000,00 kuna, od toga tekuće donacije planirane u iznosu od 683.000,00 kuna, kazne, penali i naknade štete planirane u iznosu od 15.000,00 kuna i kapitalne pomoći 450.000,00 kuna.

**Rashodi za nabavu nefinancijske imovine**

* Rashodi za nabavu nefinancijske imovine planirani u iznosu od 4.361.000,00 kuna, od toga rashodi za nabavu neproizvedene imovine – prirodna bogatstva 40.000,00 kuna, rashodi za nabavu proizvedene dugotrajne imovine 4.221.000,00 kuna (građevinski objekti 4.150.000,00 kuna, postrojenja, oprema 36.000,00 kuna i nematerijalna proizvedena imovina 35.000,00 kuna) i rashodi za dodatna ulaganja na nefinancijskoj imovini planirani u iznosu od 100.000,00 kuna za dodatna ulaganja na građevinskim objektima.

**OBRAZČOŽENJE POSEBNOG DIJELA PRORAČUNA**

**Program 1001 Redovna djelatnost jedinstvenog upravnog odjela planirana je u iznosu od 920.700,00 kuna, od toga** **za:**

1. Rashode za zaposlene (za administrativno, tehničko i stručno osoblje jedinstvenog upravnog odjela) planirano je 426.200,00 kuna, od toga plaće (Bruto) 340.000,00 kuna, ostali rashodi za zaposlene 22.700,00 kuna i doprinosi na plaće 63.500,00 kuna;
2. Materijalne rashodi troškove poslovanja javne uprave i administracije planirano je 143.500,00 kuna, od toga naknade troškova zaposlenima 15.500,00 kuna, rashodi za materijal i energiju 38.000,00 kuna, rashodi za usluge 45.000,00 kuna i ostali nespomenuti rashodi poslovanja 45.000,00 kuna;
3. Informatičke i druge srodne usluge planirane planirano je 67.000,00 kuna;
4. Odvjetničke, javnobilježničke i ostale usluge vanjskih suradnika planirano je 160.000,00 kuna;
5. Financijske usluge i ostale usluge naplate planirano je 67.000,00 kuna, od toga 58.000,00 kuna za rashode za usluge i 9.000,00 kuna za ostale financijske rashode;
6. Usluge promidžbe i informiranja planirano je 42.000,00 kuna za rashode za usluge;
7. Naknade šteta uzrokovane elementarnim nepogodama planirano je 15.000,00 kuna za kazne, penale i naknade štete.

**ZA PREDSTAVNIČKA TIJELA – OPĆINSKO VIJEĆE I OPĆINSKI NAČELNIK PLANIRANO JE IZDVOJITI 258.400,00 KUNA**

**Program 1002 Redovna djelatnost općinskog vijeća i ureda načelnika planirana je u iznosu od 258.400,00 kuna, od toga za:**

1. Poslovanje općinskog vijeća i općinskog načelnika planirano je 239.000,00 kuna, od toga rashodi za zaposlene 145.000,00 kuna za plaće (Bruto) 130.000,00 kuna i za doprinose na plaće 15.000,00 kuna, materijalni rashodi u iznosu od 94.000,00 kuna za ostale nespomenute rashode poslovanja;
2. Financiranje političkih stranaka planirano je 13.400,00 kuna za tekuće donacije;
3. Za savjet mladih Općina Čaglin planirano je 5.000,00 kuna za ostale nespomenute rashode poslovanja;
4. Za vijeće Srpske nacionalne manjine planirano je 1.000,00 kuna za ostale nespomenute rashode poslovanja.

**Program 1003 Prostorno uređenje i unapređenje stanovanja planirano je u iznosu od 780.400,00 kuna, od toga za:**

1. Javne radove ''Revitalizacija javnih površina'' planirano je 156.400,00 kuna, od toga rashodi za zaposlene u iznosu od 147.900,00 kuna za plaće (Bruto) 132.600,00 kuna i 15.300,00 kuna za doprinose na plaće, materijalni rashodi 5.500,00 kuna za naknade troškove zaposlenima, naknade građanima i kućanstvima na temelju osiguranja i druge naknade 3.000,00 kuna za ostale naknade građanima i kućanstvima iz proračuna;
2. Izradu projektne i druge dokumentacije planirano je 320.000,00 kuna za materijalne rashode, od toga 310.000,00 kuna za rashode za usluge i 10.000,00 kuna za ostale nespomenuti rashode;
3. Sanaciju ruševina planirano je 50.000,00 kuna za rashode za usluge;
4. Mjeru za poticanje rješavanja stambenog pitanja planirano je 200.000,00 kuna za ostale naknade građanima i kućanstvima iz proračuna;
5. Digitalni katastar groblja planirano je 40.000,00 kuna za rashode za usluge;
6. Izvješće o stanju u prostoru planirano je 14.000,00 kuna rashode za usluge.

**Program 1004 Građenje komunalne infrastrukture planirano je u iznosu od 4.520.000,00 kuna, od toga za:**

1. Rekonstrukciju centra u Čaglinu planirano je 1.400.000,00 kuna za građevinske objekte;
2. Rekonstrukciju nerazvrstanih cesta planirano je 500.000,00 kuna za građevinske objekte;
3. Modernizaciju javne rasvjete planirano je 1.100.000,00 kuna za građevinske objekte;
4. Sufinanciranje radova na odvodnji u Čaglinu planirano je 450.000,00 kuna za kapitalne pomoći;
5. Izgradnju trafostanice i električnih vodova u industrijskoj zoni planirano je 405.000,00 kuna za građevinske objekte;
6. Izgradnju mrtvačnice na pravoslavnom groblju Migalovci planirano je 5.000,00 kuna za građevinske objekte;
7. Izgradnju mrtvačnice u Ljeskovici planirano je 30.000,00 kuna za građevinske objekte;
8. Rekonstrukciju ceste u Zdenkovcu planirano je 347.000,00 kuna za građevinske objekte:
9. Rekonstrukciju ceste u Vlatkovcu planirano je 263.000,00 kuna za građevinske objekte;
10. Sufinanciranje nogostupa Ulice A. Stepinca Čaglin planirano je 20.000,00 kuna za pomoći unutar općeg proračuna.

**Program 1005 Održavanje komunalne infrastrukture planirano je u iznosu od 907.000,00 kuna, od toga za:**

1. Redovno održavanje nerazvrstanih cesta planirano je 170.000,00 kuna za rashode za usluge;

2. Zimsko održavanje nerazvrstanih cesta planirano je 47.000,00 kuna za rashode za usluge;

3. Održavanje javnih površina i groblja planirano je 290.000,00 kuna za rashode za usluge;

4. Održavanje javne rasvjete planirano je 350.000,00 kuna, od toga 320.000,00 kuna za rashode za materijal i energiju i 30.000,00 kuna za rashode za usluge;

5. Održavanje groblja u Čaglinu planirano je 20.000,00 kuna za rashode za usluge;

6. Sanaciju mrtvačnice planirano je 30.000,00 kuna za rashode za usluge.

**Program 1006 Javne potrebe u školstvu planirane su iznosu od 832.000,00 kuna, od toga za:**

1. Stipendije i školarine za srednjoškolce planirano je 145.000,00 kuna za ostale naknade građanima i kućanstvima iz proračuna;
2. Stipendije i školarine za studente planirano je 90.000,00 kuna za ostale naknade građanima i kućanstvima iz proračuna;
3. Financiranje redovnih osnovnoškolskih aktivnosti planirano je 7.000,00 kuna za ostale nespomenute rashode poslovanja;
4. Sufinanciranje predškolskog odgoja planirano je 460.000,00 kuna za pomoći proračunskim korisnicima drugih proračuna;
5. Održavanje zgrade dječjeg vrtića planirano je 15.000,00 kuna za rashode za usluge;
6. Pomoći školskim ustanovama i učeničkim zadrugama planirano je 33.000,00 kuna, od toga 30.000,00 kuna za pomoći proračunskim korisnicima i 3.000,00 kuna za tekuće donacije;
7. Nabavu radnih bilježnica osnovnoškolcima planirano je 60.000,00 kuna za pomoći proračunskim korisnicima drugih proračuna;
8. Sufinanciranje izvanškolskih aktivnosti učenika planirano je 12.000,00 kuna za ostale naknade građanima i kućanstvima iz proračuna;
9. Opremanje dječjeg vrtića planirano je 10.000,00 kuna za postrojenje i opremu.

**Program 1007 Javne potrebe u kulturi i religiji planirane su iznosu od 283.000,00 kuna, od toga za:**

1. Sufinanciranje obnove i uređenja kulturnih i sakralnih objekata planirano je 30.000,00 kuna za rashode za usluge;
2. Sufinanciranje udruga kulturnog značaja planirano je 100.000,00 kuna za tekuće donacije;
3. Sufinanciranje manifestacija kulturnog značaja planirano je 108.000,00 kuna, od toga 68.000,00 kuna za ostale nespomenute rashode poslovanja, 5.000,00 za ostale naknade građanima i kućanstvima iz proračuna i 35.000,00 kuna tekuće donacije;
4. Sufinanciranje vjerskih zajednica planirano je 45.000,00 kuna za tekuće donacije.

**Program 1008 Javne potrebe u športu planirane su u iznosu od 195.000,00 kuna od toga za:**

1. Sanaciju športske dvorane planirano je 50.000,00 kuna za dodatna ulaganja na građevinskim objektima;
2. Poticanje sportsko – rekreacijskih aktivnosti planirano je 5.000,00 kuna za tekuće donacije;
3. Sufinanciranje udruga sportskog značaja planirano je 140.000,00 kuna za tekuće donacije.

**Program 1010 Protupožarna i civilna zaštita planirana je u iznosu od 316.000,00 kuna, od toga za:**

1. Uređenje vatrogasnog doma u Dj. Rijeci planirano je 30.000,00 kuna za rashode za materijal i energiju;
2. Sufinanciranje vatrogasne zajednice i javno vatrogasne postrojbe planirano je 275.000,00 kuna za tekuće donacije;
3. Sufinanciranje sustava civilne zaštite i HGSS planirano je 11.000,00 kuna, od toga 6.000,00 kuna za tekuće donacije i 5.000,00 za postrojenje i opremu.

**Program 1012 Socijalna skrb i zdravstvo planirano je u iznosu od 321.800,00 kuna, od toga za:**

1. Humanitarnu djelatnost Crvenog križa planirano je 30.600,00 kuna za tekuće donacije;
2. Sufinanciranje sahrana za socijalno ugrožene planirano je 5.000,00 kuna za rashode za usluge;
3. Jednokratne novčane pomoći obiteljima i kućanstvima planirano je 68.000,00 kuna, od toga 13.000,00 kuna za ostale nespomenute rashode poslovanja i 55.000,00 kuna za ostale naknade građanima i kućanstvima iz proračuna;
4. Naknade za novorođenčad planirano je 60.000,00 kuna za ostale naknade građanima i kućanstvima iz proračuna;
5. Pomoć obiteljima i kućanstvima u ogrjevnom drvu planirano je 46.200,00 kuna za ostale naknade građanima i kućanstvima;
6. Sufinanciranje prijevoza umirovljenika planirano je 12.000,00 kuna za ostale naknade građanima i kućanstvima iz proračuna;
7. Izgradnju ambulante u Čaglinu planirano je 100.000,00 kuna za građevinske objekte.

**Program 1013 Poticanje razvoja poljoprivrede i gospodarstva planirano je u iznosu od 463.000,00 kuna, od toga za:**

1. Ruralni razvoj Općine – LAG Posavina planirano je 30.000,00 kuna za tekuće donacije;
2. Subvencije poljoprivrednicima planirano je 273.000,00 kuna, od toga 40.000,00 kuna za rashode za usluge i 233.000,00 kuna za subvencije trgovačkim društvima, poljoprivrednicima i obrtnicima izvan javnog sektora;
3. Sanaciju poljskih puteva planirano je 160.000,00 kuna za rashode za usluge.

**Program 1015 Poticanje razvoja turizma planirano je u iznosu od 40.000,00 kuna:**

Za Sovsko jezero - turistička destinacija prirodne baštine planirano je 40.000,00 kuna za materijalnu imovinu – prirodna baština.

**Program 1016 Zaštita okoliša planirana je u iznosu od 193.000,00 kuna, od toga za:**

1. Deratizaciju planirano je 55.000,00 kuna za rashode za usluge;
2. Odvoz otpada planirano je 70.000,00 kuna za rashode za usluge;
3. Zbrinjavanje pasa lutalica planirano je 30.000,00 kuna za rashode za usluge;
4. Nabavu opreme za odlaganje komunalnog otpada planirano je 38.000,00 kuna za pomoći unutar općeg proračuna;

**Program 1018 Upravljanje imovinom planirano je u iznosu od 589.300,00 kuna, od toga za:**

1. Održavanje nekretnina (zgrada, zemljišta, stanova …) u vlasništvu Općine planirano je 132.200,00 kuna, od toga 130.200,00 kuna za rashode za usluge i 2.000,00 kuna za ostale nespomenute rashode poslovanja;
2. Održavanje voznog parka planirano je 53.300,00 kuna, od toga 14.300,00 kuna za rashode za materijal i energiju, 34.000,00 kuna za rashode za usluge i 5.000,00 kuna za ostale nespomenute rashode poslovanja;
3. Održavanje objekata za redovito korištenje planirano je 67.800,00 kuna, od toga 35.000,00 kuna za rashode za materijal i energiju i 32.800,00 za rashode za usluge;
4. Održavanje mjesnih domova i naselja na prostoru Općine Čaglin planirano je 230.000,00 kuna za rashode za materijal i energiju;
5. Opremanje Općinske zgrade planirano je 56.000,00 kuna, od toga 21.000,00 kuna za postrojenje i opremu i 35.000,00 kuna za nematerijalnu proizvedenu imovinu;
6. Rekonstrukciju društvenog doma Latinovac planirano je 50.000,00 kuna za dodatna ulaganja na građevinskim objektima.